techiaith/cofnodycynulliad_en-cy huggingface dataset:
English: Welsh Government targets say that 95 per cent of patients should be seen within four hours, and none should wait 12 hours or more, but in the May figures you refer to, only 82.5 per cent were seen within four hours, in A&E units in north Wales, just 79.9 per cent - the worst in Wales. Eight hundred and fifty-six people in north Wales waited more than 12 hours, the highest level in Wales, with Glan Clwyd, I think, the worst performing hospital in Wales on the 12-hour targets. You talk about changing figures, well, that was unchanged since November and worse than December 2015. How, therefore, do you respond to the repeated concern amongst staff and patients in north Wales that the removal of minor injury units and NHS community beds added to the pressure on A&E and that a twenty-first century solution must include the restoration of both those services?
Welsh: Mae targedau Llywodraeth Cymru yn dweud y dylai 95 y cant o gleifion gael eu gweld o fewn pedair awr, ac na ddylai unrhyw un aros am 12 awr neu fwy, ond yn ffigurau mis Mai y cyfeiriwch atynt, 82.5 y cant yn unig a welwyd o fewn pedair awr, ac mewn unedau damweiniau ac achosion brys yng ngogledd Cymru, 79.9 y cant yn unig - y gwaethaf yng Nghymru. Arhosodd 856 o bobl yng ngogledd Cymru fwy na 12 awr, sef y lefel uchaf yng Nghymru, a Glan Clwyd, rwy'n meddwl, oedd yr ysbyty a oedd yn perfformio waethaf yng Nghymru ar y targedau 12 awr. Rydych yn sôn am ffigurau'n newid, wel, nid oedd hynny wedi newid ers mis Tachwedd ac roedd yn waeth na Rhagfyr 2015. Sut, felly, rydych yn ymateb i'r pryderon niferus ymysg staff a chleifion yng ngogledd Cymru fod cael gwared ar unedau mân anafiadau a gwelyau cymunedol y GIG wedi ychwanegu at y pwysau ar adrannau damweiniau ac achosion brys a bod rhaid i ateb ar gyfer yr unfed ganrif ar hugain gynnwys adfer y gwasanaethau hynny?
English: I thank the Member for his question. I'll start by making clear that, whilst there has been a welcome reduction in the number of 12-hour waits over the last month, there's no illusion that we're in an acceptable position. I don't think the number of 12-hour waits is acceptable and, in my earlier answer, I made clear that that message has been given to the service and the expectation is improvement. I'm not persuaded, at this point in time, that minor injuries units are part of the solution unless there is evidence that we can staff those properly. There is the need, going through them, to actually be able to deliver a service properly. I'm interested, as I said in the first part of this question, in having a proper whole-system approach and making sure that people are sent to services that are appropriate, that they are given the care that they need and that the options they need are available. But, as the evidence is made available on what we are doing and what we can do, I'm happy to look again at the way the system is organised, so if there is a real answer to improve outcomes for patients through patient experience then we'll do that, but, at this point in time, I don't think there is an evidence base to reintroduce minor injuries units on the basis suggested.
Welsh: Diolch i'r Aelod am ei gwestiwn. Dechreuaf drwy ddweud yn glir, er y bu gostyngiad i'w groesawu yn nifer y bobl sy'n aros 12 awr dros y mis diwethaf, ni cheir unrhyw gamargraff ein bod mewn sefyllfa dderbyniol. Nid wyf yn credu bod y nifer sy'n aros 12 awr yn dderbyniol ac yn fy ateb cynharach, dywedais yn glir fod y neges wedi ei rhoi i'r gwasanaeth a'n bod yn disgwyl gweld gwelliant. Nid wyf wedi fy mherswadio, ar hyn o bryd, fod unedau mân anafiadau yn rhan o'r ateb oni bai fod tystiolaeth y gallwn staffio'r rheini'n briodol. Mae angen gallu darparu gwasanaeth yn briodol wrth fynd drwyddynt mewn gwirionedd. Mae gennyf ddiddordeb, fel y dywedais yn rhan gyntaf y cwestiwn hwn, mewn dull system gyfan priodol a gwneud yn siŵr fod pobl yn cael eu cyfeirio at wasanaethau sy'n briodol, eu bod yn cael y gofal sydd ei angen arnynt, a bod yr opsiynau sydd eu hangen arnynt ar gael. Ond wrth i'r dystiolaeth ddod ar gael ar yr hyn rydym yn ei wneud a'r hyn y gallwn ei wneud, rwy'n hapus i edrych eto ar y ffordd y trefnir y system, felly os oes ateb go iawn i wella canlyniadau i gleifion drwy brofiad y claf, yna byddwn yn gwneud hynny, ond ar hyn o bryd, nid wyf yn credu bod yna sylfaen dystiolaeth dros ailgyflwyno'r unedau mân anafiadau ar y sail a awgrymwyd.
English: I now move to the party spokespeople to question the Cabinet Secretary for Health, Well-being and Sport. First this week is UKIP spokesperson Caroline Jones.
Welsh: Rwy'n symud yn awr at lefarwyr y pleidiau i ofyn cwestiynau i Ysgrifennydd y Cabinet. Yn gyntaf yr wythnos yma, llefarydd UKIP, Caroline Jones.
English: Diolch, Lywydd. Cabinet Secretary, the recruitment and retention of doctors in both primary and secondary care has been described by many, including many of the royal colleges, as a ticking time bomb. In primary care, we have the dual problem of failing to recruit enough GPs and, due to an ageing population, an increasing number of GPs retiring. The Royal College of General Practitioners told me that we need to recruit 400 full-time equivalent GPs, yet, last year, we recruited under 140. What is your Government doing to ensure that we train more GPs in Wales?
Welsh: Diolch, Lywydd. Ysgrifennydd y Cabinet, mae recriwtio a chadw meddygon mewn gofal sylfaenol ac eilaidd wedi'i ddisgrifio gan lawer, gan gynnwys llawer o'r colegau brenhinol, fel bom yn tician. Mewn gofal sylfaenol, mae gennym y broblem ddeuol o fethu â recriwtio digon o feddygon teulu ac oherwydd poblogaeth sy'n heneiddio, nifer cynyddol o feddygon teulu yn ymddeol. Dywedodd Coleg Brenhinol yr Ymarferwyr Cyffredinol wrthyf fod angen i ni recriwtio 400 o feddygon teulu cyfwerth ag amser llawn, ac eto, y llynedd, recriwtiwyd llai na 140 gennym. Beth y mae eich Llywodraeth yn ei wneud i sicrhau ein bod yn hyfforddi mwy o feddygon teulu yng Nghymru?
English: I thank the Member for the question. I'll start with the one point of disagreement, which is that I don't think there's any real evidence that the ageing population is leading to early retirements in our GP workforce. There are a range of pressures upon primary care and secondary care, which are felt right across the UK, and that includes GP recruitment and a range of specialities in secondary care too. I really do recognise that that is the case. We currently fill 75 per cent of our training vacancies. That is a better fill rate than in Northern Ireland, Scotland or England. So, our challenge is not to set a target that we can't actually achieve. If I set a target of 400 extra GPs, there's no real basis for thinking we could fill that number of GPs. I think the first thing is to make sure that we complete all the places that we have available, that we fill those, and then we reset our ambitions and we understand exactly who and what we want from our workforce. That's why the commitment we've given is to look at the GP workforce and to come forward with proposals to improve GP training and, at the same time, the broader primary care team. Because the model of care could, should, and will change in the future. So, it's about being sensible about what we can do. But I'm really pleased to say we've got the buy-in of stakeholders in proceeding on this basis.
Welsh: Diolch i'r Aelod am y cwestiwn. Dechreuaf gyda'r un pwynt rwy'n anghytuno yn ei gylch, sef nad wyf yn credu bod yna unrhyw dystiolaeth go iawn fod poblogaeth sy'n heneiddio yn arwain at ymddeoliadau cynnar yn ein gweithlu meddygon teulu. Ceir pwysau o fathau amrywiol ar ofal sylfaenol a gofal eilaidd, ac maent i'w teimlo ledled y DU. Mae hynny'n cynnwys recriwtio meddygon teulu ac ystod o arbenigeddau mewn gofal eilaidd, hefyd. Rwy'n cydnabod yn bendant fod hynny'n wir. Ar hyn o bryd, rydym yn llenwi 75 y cant o'n lleoliadau hyfforddi. Mae honno'n gyfradd well nag yng Ngogledd Iwerddon, yr Alban neu Loegr. Felly, ein her yw peidio â gosod targed na allwn ei gyrraedd. Os byddaf yn gosod targed o 400 o feddygon teulu ychwanegol, nid oes sail wirioneddol i feddwl y gallem lenwi'r nifer hwnnw o feddygon teulu. Rwy'n meddwl mai'r peth cyntaf yw gwneud yn siŵr ein bod yn cwblhau'r holl leoliadau sydd ar gael gennym, ein bod yn llenwi'r rheini, ac yna ein bod yn ailosod ein huchelgeisiau ac yn deall yn union pwy a beth rydym ei eisiau gan ein gweithlu. Dyna pam mai'r ymrwymiad rydym wedi ei roi yw edrych ar y gweithlu meddygon teulu a chyflwyno argymhellion ar gyfer gwella hyfforddiant meddygon teulu ac ar yr un pryd, y tîm gofal sylfaenol ehangach. Oherwydd gallai, dylai, a bydd y model gofal yn newid yn y dyfodol. Felly, mae'n ymwneud â bod yn synhwyrol ynglŷn â'r hyn y gallwn ei wneud. Ond rwy'n falch iawn o ddweud bod gennym gefnogaeth rhanddeiliaid i symud ymlaen ar y sail hon.
English: Thank you for that answer, Cabinet Secretary. Perhaps we can move on to the retention of doctors. Hugely increased workloads and the stress of managing in an overloaded primary care system have been blamed by many GPs as the reason behind their decision to move overseas or to retire from general practice altogether. What is your Government doing to reduce the workload of our GPs to ensure they are not overworked and to ensure that we can retain our GPs?
Welsh: Diolch i chi am yr ateb hwnnw, Ysgrifennydd y Cabinet. Efallai y gallwn symud ymlaen at gadw meddygon. Mae cynnydd aruthrol mewn llwyth gwaith a'r straen o reoli mewn system ofal sylfaenol wedi'i gorlwytho wedi cael y bai gan lawer o feddygon teulu fel y rheswm dros eu penderfyniad i symud dramor neu i ymddeol o ymarfer cyffredinol yn gyfan gwbl. Beth y mae eich Llywodraeth yn ei wneud i leihau llwyth gwaith ein meddygon teulu er mwyn sicrhau nad ydynt yn gorweithio ac i sicrhau y gallwn gadw ein meddygon teulu?
English: I thank the Member for her second question. This is one of our challenges: how do we retain professionals within the workforce? Some of this is about making it easier to stay on different terms, some of it is about making it easier to return to the workforce as well. So, that's part of the work that is already ongoing with stakeholders, in particular the British Medical Association's GP committee, and also the Royal College of General Practitioners. But it's also part of understanding that we need to have a broader primary care team, because, to take workload away from GPs, we need to send them to an appropriate extra place. That's why advanced nurse practitioners, pharmacists - both clinical pharmacists and community pharmacy - as well as the therapists, like physiotherapists, are part of the answer. So, GPs do what they should do, and we transfer other people who don't need to see a GP but have a healthcare need to be met in primary care, and have the appropriate professionals to go to for that advice, support and treatment.
Welsh: Diolch i'r Aelod am ei hail gwestiwn. Mae hon yn un o'n heriau: sut rydym yn cadw gweithwyr proffesiynol yn y gweithlu? Mae rhywfaint o hyn yn ymwneud â'i gwneud yn haws i aros ar delerau gwahanol, mae peth ohono'n ymwneud â'i gwneud yn haws i ddychwelyd i'r gweithlu hefyd. Felly, mae hynny'n rhan o'r gwaith sydd eisoes yn mynd rhagddo gyda rhanddeiliaid, yn arbennig pwyllgor meddygon teulu Cymdeithas Feddygol Prydain, a hefyd Coleg Brenhinol yr Ymarferwyr Cyffredinol. Ond mae hefyd yn rhan o ddeall bod angen i ni gael tîm gofal sylfaenol ehangach oherwydd, er mwyn lleihau llwyth gwaith meddygon teulu, mae angen i ni eu cyfeirio at le ychwanegol priodol. Dyna pam fod uwch-ymarferwyr nyrsio, fferyllwyr - fferyllwyr clinigol a fferylliaeth gymunedol - yn ogystal â'r therapyddion, fel ffisiotherapyddion, yn rhan o'r ateb. Felly, mae meddygon teulu yn gwneud yr hyn y dylent ei wneud, ac rydym yn trosglwyddo pobl eraill nad oes angen iddynt weld meddyg teulu ond sydd ag angen gofal iechyd i'w drin mewn gofal sylfaenol, a chael gweithwyr proffesiynol priodol i fynd atynt am y cyngor, y gefnogaeth a'r driniaeth honno.
English: Thank you, Cabinet Secretary. I would like to touch upon the training of our doctors. According to the BMA, it costs over £0.75 million to train a registrar, and over £500,000 to train a GP - a significant investment from the Welsh NHS. What consideration has the Welsh Government given to asking for a minimum term of service in the NHS before those doctors are able to enter private practice or move overseas?
Welsh: Diolch i chi, Ysgrifennydd y Cabinet. Hoffwn gyfeirio at hyfforddiant ein meddygon. Yn ôl Cymdeithas Feddygol Prydain, mae'n costio dros £0.75 miliwn i hyfforddi cofrestrydd, a thros £500,000 i hyfforddi meddyg teulu - buddsoddiad sylweddol gan y GIG yng Nghymru. Pa ystyriaeth y mae Llywodraeth Cymru wedi'i rhoi i ofyn am leiafswm cyfnod gwasanaeth yn y GIG cyn bod y meddygon hynny'n gallu mynd i bractis preifat neu symud dramor?
English: I thank the Member for her question, which is topical. It's part of our ongoing conversation about what sorts of incentives we provide for people: so, the additional support that we provide for people in training, and what we can then expect back. So, that is part of the work that we're taking through with those stakeholders to understand whether that sort of bonded arrangement could be successful in keeping doctors here in Wales. But it's only got to be part of the answer, because we want to make Wales a really attractive place to live and work and train. So, this is part of the conversation that we are having about the profile of training to make sure that GP training opportunities are a much bigger part of what doctors get before they make their speciality choices. So, there are a whole range of different measures that we are actively considering with our partners, and I expect to have more to say about this in the coming months.
Welsh: Diolch i'r Aelod am ei chwestiwn, sy'n amserol. Mae'n rhan o'n sgwrs barhaus ynghylch y mathau o gymhellion a ddarparwn i bobl: felly, y gefnogaeth ychwanegol rydym yn ei ddarparu i bobl mewn hyfforddiant, a'r hyn y gallwn ei ddisgwyl yn ôl wedyn. Felly, mae hynny'n rhan o'r gwaith rydym yn ei ddatblygu gyda'r rhanddeiliaid hynny i ddeall a fyddai'r math hwnnw o drefniant bondio yn llwyddo i gadw meddygon yma yng Nghymru. Ond rhan o'r ateb yn unig sy'n rhaid iddo fod, oherwydd rydym am wneud Cymru yn lle gwirioneddol atyniadol i fyw a gweithio a hyfforddi ynddo. Felly, mae hyn yn rhan o'r sgwrs rydym yn ei chael ynglŷn â phroffil hyfforddiant i wneud yn siŵr fod cyfleoedd hyfforddi meddygon teulu yn rhan lawer mwy o'r hyn y mae meddygon yn ei gael cyn iddynt ddewis eu harbenigedd. Felly, mae yna ystod eang o fesurau gwahanol rydym wrthi'n eu hystyried gyda'n partneriaid, ac rwy'n disgwyl y bydd gennyf fwy i'w ddweud am hyn yn y misoedd nesaf.
English: Thank you. I fully support the point that's being made. I'm pleased to see that Parliament actually passed a motion confirming that they want EU citizens' status here to be retained and safeguarded. Here within the NHS in Wales, and across every single Government department, we've been keen, over the last few weeks since the Brexit vote, to make very clear in our public statements, when seeing staff, and when standing on platforms - that we do make very, very clear that this Government values the contribution of EU citizens, and from around the rest of the world, who are feeling uncertain about their place in our country. We value the contribution they make to the service they provide, but also to the communities of which they are a part, and I look forward to them being a part of Wales, not just at present, but also as a key part of our future as an outward-looking country.
Welsh: Diolch. Rwy'n cefnogi'r pwynt sy'n cael ei wneud yn llwyr. Rwy'n falch o weld bod y Senedd mewn gwirionedd wedi pasio cynnig yn cadarnhau eu bod am i statws dinasyddion yr UE yma gael ei gadw a'i ddiogelu. Yma yn y GIG yng Nghymru, ac ar draws pob un o adrannau'r Llywodraeth, rydym wedi bod yn awyddus, dros yr wythnosau diwethaf ers i'r DU bleidleisio dros adael yr UE, i ddweud yn glir iawn yn ein datganiadau cyhoeddus, wrth weld staff, ac wrth sefyll ar lwyfannau - ein bod yn ei gwneud yn glir iawn fod y Llywodraeth hon yn gwerthfawrogi cyfraniad dinasyddion yr UE, ac o bob rhan o weddill y byd, sy'n teimlo'n ansicr ynglŷn â'u lle yn ein gwlad. Rydym yn gwerthfawrogi'r cyfraniad a wnânt i'r gwasanaeth y maent yn ei ddarparu, ond hefyd i'r cymunedau y maent yn rhan ohonynt, ac edrychaf ymlaen at eu cael yn rhan o Gymru, nid yn unig yn awr, ond hefyd fel rhan allweddol o'n dyfodol fel gwlad sy'n edrych tuag allan.
English: It doesn't sound as if a specific assessment has been made; I'm a little surprised about that. The uncertainty we're facing is in danger of undermining the NHS, and we can't afford to wait for the Government to take action. We will not go over the problems that Wales is facing now in terms of attracting and retaining doctors, but I will turn towards terms and conditions of the NHS staff. The Welsh Government, of course, has pledged not to copy what Jeremy Hunt has done in adopting a new contract for doctors. Does the Cabinet Secretary see it likely that we will see an end to pay discussions on a UK level in the next few years for all NHS staff, and what preparations is the Secretary undertaking to ensure that we have a specifically Welsh attitude towards pay and conditions that reflects the value of NHS staff, the need to retain experienced staff, and, of course, that shows young people that they can and they should be aiming for careers within the NHS in Wales.
Welsh: Nid yw'n swnio bod yna asesiad penodol wedi'i wneud; rwy'n synnu rywfaint ynglŷn â hynny. Mae'r ansicrwydd rydym ni'n ei wynebu mewn perig o danseilio'r NHS a allwn ni ddim fforddio aros i'r Llywodraeth weithredu. Rŵan, wnawn ni ddim mynd dros y problemau mae Cymru yn ei wynebu rŵan o ran denu a chadw meddygon, ond mi wnaf droi, os caf, at amodau a thelerau gwaith staff yr NHS. Mae Llywodraeth Cymru, wrth gwrs, wedi addo peidio ag efelychu Jeremy Hunt o ran mabwysiadu y cytundeb newydd i feddygon. Felly, a ydy'r Ysgrifennydd Cabinet yn ei gweld hi'n debygol y gwelwn ni ddiwedd ar drafodaethau cyflog Prydain gyfan yn y blynyddoedd nesaf i holl staff yr NHS, a pha baratoadau mae'r Ysgrifennydd yn eu gwneud i sicrhau bod gennym ni agwedd neilltuol Gymreig tuag at gyflogau a thelerau sy'n adlewyrchu gwerth staff yr NHS, yr angen i gadw staff profiadol, ac, wrth gwrs, sy'n dangos i bobl ifanc y gallan nhw, ac y dylen nhw, fod yn anelu am yrfaoedd o fewn y gwasanaeth iechyd yng Nghymru?
English: I thank the Member for the question. We have regular conversations with our stakeholders in the trade unions about their position on a range of different parts of terms and conditions, including the negotiations we have had in the past with them about pay. And so we need to make sure the conversation is rounded between what the representatives of the workforce actually want to achieve and what we're able to do as a Government as well. In terms of junior doctors, given the comment that you made about imposition by the UK Government, I want to make it really clear again: this Government will not be imposing a junior doctors contract. Any changes that are made to junior doctors contracts' terms and conditions will be done by agreement, on a basis of respect, and I'm looking forward to meeting the British Medical Association, following my invitation to meet with them here in Wales, to discuss the position here in Wales and how we take that forward on that shared and respectful basis.
Welsh: Diolch i'r Aelod am y cwestiwn. Rydym yn cael sgyrsiau rheolaidd â'n rhanddeiliaid yn yr undebau llafur am eu safbwynt ar ystod o wahanol rannau o'r telerau ac amodau, gan gynnwys y trafodaethau a gawsom yn y gorffennol gyda hwy ynglŷn â chyflogau. Ac felly mae angen i ni sicrhau y cwblheir y sgwrs rhwng yr hyn y mae cynrychiolwyr y gweithlu am ei gyflawni a'r hyn y gallwn ei wneud fel Llywodraeth hefyd. O ran meddygon iau, o ystyried y sylw a wnaethoch ynglŷn â gorfodaeth gan Lywodraeth y DU, rwyf am ei wneud yn glir iawn eto: ni fydd y Llywodraeth hon yn gorfodi contract meddygon iau. Bydd unrhyw newidiadau a wneir i delerau ac amodau contractau meddygon iau yn cael ei wneud drwy gytundeb, ar sail parch, ac rwy'n edrych ymlaen at gyfarfod â Chymdeithas Feddygol Prydain, yn dilyn fy ngwahoddiad i'w cyfarfod yma yng Nghymru, i drafod y sefyllfa yma yng Nghymru a sut rydym yn bwrw ymlaen â hynny ar y sail gytûn a pharchus honno.
English: And I would urge the Ysgrifennydd to look at the real opportunities that would open up to us from following a Welsh path. Doing things differently, as we've seen with junior doctors, really can mean doing things better. I think it's quite clear that Wales is going to need more doctors and more nurses, more occupational therapists, physiotherapists - you name it - over the next few decades. In fact, I doubt that there is a profession in the NHS that won't require more staff. We've heard about GPs, and, if not 400, what is it? Three hundred, 200, 100 - you tell us: you bring up a target that you want to aim for. But we've been calling for proper workforce planning for several years and still don't have a national workforce plan. Will there be a plan that reflects on the issues that I've touched upon here, and when can we expect to see it?
Welsh: A byddwn yn annog yr Ysgrifennydd i edrych ar y cyfleoedd go iawn a fyddai ar gael i ni o ddilyn llwybr Cymreig. Yn bendant, gall gwneud pethau'n wahanol, fel rydym wedi'i weld gyda meddygon iau, olygu gwneud pethau'n well. Rwy'n credu ei bod yn eithaf amlwg fod Cymru yn mynd i fod angen mwy o feddygon a mwy o nyrsys, mwy o therapyddion galwedigaethol, ffisiotherapyddion - gallwch enwi unrhyw beth - dros yr ychydig ddegawdau nesaf. Yn wir, rwy'n amau a oes yna broffesiwn yn y GIG na fydd angen mwy o staff. Rydym wedi clywed am feddygon teulu, ac os nad yw'n 400, beth ydyw? 300, 200, 100 - dywedwch chi: rydych yn rhoi targed rydych am anelu ato. Ond rydym wedi bod yn galw am gynllunio'r gweithlu'n briodol ers nifer o flynyddoedd ac nid oes gennym gynllun gweithlu cenedlaethol o hyd. A fydd yna gynllun sy'n ystyried y materion rwyf wedi'u crybwyll yma, a pha bryd y gallwn ddisgwyl ei weld?
English: The Welsh Conservatives' spokesperson to ask her questions to the Minister for Social Services and Public Health - Suzy Davies.
Welsh: Llefarydd y Ceidwadwyr Cymreig i ofyn ei chwestiynau i'r Gweinidog Iechyd y Cyhoedd a Gwasanaethau Cymdeithasol - Suzy Davies.
English: Diolch, Lywydd. I think it's my first chance to congratulate you on your post; I know it's the last day of term, virtually. Six years ago, the Scottish Government introduced the short-breaks fund to provide respite for carers and replacement care for those they care for. Labour pledged in its 'Healthy & Active' manifesto to: 'Investigate the benefits of establishing a national carers respite scheme in Wales'. The benefits would be 60,000 hours of replacement care for just over £1 million, with all the related savings to the public purse in terms of hospital admission, drugs, mental health interventions and even unemployment. Can you tell us when the Welsh Government will introduce such a scheme here?
Welsh: Diolch, Lywydd. Rwy'n credu mai dyma fy nghyfle cyntaf i'ch llongyfarch ar eich swydd; rwy'n gwybod ei bod yn ddiwrnod olaf y tymor, bron iawn. Chwe blynedd yn ôl, cyflwynodd Llywodraeth yr Alban y gronfa seibiant byr i ddarparu seibiant i ofalwyr a gofal amgen i'r rhai y maent yn gofalu amdanynt. Addawodd y Blaid Lafur yn ei maniffesto 'Iach ac Egnïol' y byddai yn: 'Ymchwilio i fuddion sefydlu cynllun seibiant cenedlaethol i ofalwyr yng Nghymru'. Y buddion fyddai 60,000 awr o ofal amgen am ychydig dros £1 filiwn, gyda'r holl arbedion cysylltiedig i bwrs y wlad o ran derbyniadau i'r ysbyty, cyffuriau, ymyriadau iechyd meddwl a hyd yn oed diweithdra. A allwch ddweud wrthym pa bryd y bydd Llywodraeth Cymru yn cyflwyno cynllun o'r fath yma?